"Is-suċċess ksibnieh b'argumenti sodi, bi strateġija u billi ma qtajniex qalbna" – Il-PM
Imtella' Lulju 21, 2020 - Aġġornata 21 Ta' Lulju, 2020 8:34pm Il-Prim Ministru Robert Abela llejla indirizza konferenza stampa minn Kastilja, wara li iktar kmieni llum wasal Malta, wara lejl impenjattiv ferm fi Brussell li matulu ntlaħaq ftehim fuq il-baġit li jmiss tal-Unjoni Ewropea. Riżultat ta' dan il-ftehim Malta ngħatat pakkett ta' €2.25 biljun f'fondi Ewropej, li huwa l-ikbar ammont għal pajjiżna sa mis-sħubija fl-UE. Il-Prim Ministru qal li dan is-suċċess inkiseb bis-saħħa ta' argumenti sodi u konvinġenti madwar il-mejda negozjati, fejn id-delegazzjoni Maltija telqet mill-punt li tkunu katalista biex twassal li jkun hemm ftehim bejn 27 stat membru. "Konna ċari li dak li hu dritt tagħna,konna lesti li niġġieldu għalih kif għamilna bil-persważjoni u konvinzjoni. Dan is-suċċess ksibnieh billi għamilna argumenti sodi, bi strateġija u billi ma qtajnhiex qalbna," qal il-Prim Ministru. Qal li l-gvern Malta ġab mhux biss allokazzjoni speċjali waħda għal pajjiżna imma sitta, u parti kbira minnhom fl-aktar qasam kruċjali għal pajjiżna; dak tal-koezjoni. Qal li dan il-pakkett jassumi sinifikat ikbar meta wieħed iqis li l-UE tilfet it-tieni l-akbar kontribut tiegħu; jiġifieri r-Renju Unit. Malta tikseb pakkett ta' €2.25 biljun – l-akbar allokazzjoni f'16-il sena ta' sħubija